《简慰天涛》
清代·冯景

先生仰面叹华屋，手抱遗经常独宿。尽日集庭闻鸟呼，中宵掀窗来鹿触。

我常蹋月望西园，寒星寂寞垂短垣。径约汪君信阔步，青田壶泻三昆仑。

清言若遇王平子，绝倒当年定如此。稽古岂无春卿荣，随学尚有公超市。

先生不乐句羞素餐，先生毋躁句且少安。昼居于内侍汤药，不然讵肯轻儒冠。

病鹤支离堪对语，翩翩平原在何许。

作者简介：（1652—1715）清浙江钱塘人，字山公，一字少渠。诸生。十七岁学为古文。志在经世，又通经术，不信伪《古文尚书》，与阎若璩见解相同。康熙间，被荐鸿博，辞不就。工诗文，多表章节义之作。学者私谥文介先生。有《解舂集》、《樊中集》等。